ПРОТОКОЛ № 20

от заседанието на Комисия по правни въпроси 
на Висшия съдебен съвет, проведено на 20 май 2016 г.

Днес, 20 май 2016 г., петък от 10.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА
			КАРОЛИНА НЕДЕЛЧЕВА
 НЕЗАБРАВКА СТОЕВА

На заседанието присъстват експертните сътрудници на комисията: Саша Харитонова –  директор на дирекция „Правна” и Мартин Величков – главен експерт – юрисконсулт в дирекция „Правна“.

Д Н Е В Е Н   Р Е Д:

1. ОТНОСНО: Обобщен годишен доклад за дейността на Висшия съдебен съвет и за дейността на Инспектората към Висшия съдебен съвет за 2015 г.

КОМИСИЯТА ПО ПРАВНИ ВЪПРОСИ
Р Е Ш И:

1.1. Предлага на пленума на Висшия съдебен съвет да ПРИЕМЕ обобщения годишен доклад за дейността на Висшия съдебен съвет и за дейността на Инспектората към Висшия съдебен съвет за 2015 г.
1.2. Предлага на пленума на Висшия съдебен съвет на основание чл. 30, ал. 2 , т. 11 от ЗСВ, да ВНЕСЕ в Народното събрание обобщения годишен доклад за дейността на Висшия съдебен съвет и за дейността на Инспектората към Висшия съдебен съвет за 2015 г.
1.3. Внася предложението за разглеждане в заседание на пленума на Висшия съдебен съвет, насрочено за 26.05.2016 г.

2. ОТНОСНО: Доклад за прилагането на закона и за дейността на съдилищата през 2015 г., изпратен от председателя на Върховния касационен съд.

КОМИСИЯТА ПО ПРАВНИ ВЪПРОСИ
Р Е Ш И:

2.1. Предлага на пленума на Висшия съдебен съвет да ПРИЕМЕ доклада за прилагането на закона и за дейността на съдилищата през 2015 г., ведно със становището на Комисията по правни въпроси към Висшия съдебен съвет.
2.2. Предлага на пленума на Висшия съдебен съвет на основание чл. 30, ал. 2 , т. 11 от ЗСВ, да ВНЕСЕ в Народното събрание доклада за прилагането на закона и за дейността на съдилищата през 2015 г.
2.3. Внася предложението за разглеждане в заседание на пленума на Висшия съдебен съвет, насрочено за 26.05.2016 г.

3. ОТНОСНО: Доклад за прилагането на закона и за дейността на Прокуратурата и на разследващите органи през 2015 г., изпратен от главния прокурор на република България.

КОМИСИЯТА ПО ПРАВНИ ВЪПРОСИ
Р Е Ш И:

3.1. Предлага на пленума на Висшия съдебен съвет да ПРИЕМЕ доклада за прилагането на закона и за дейността на Прокуратурата и на разследващите органи през 2015 г., ведно със становището на Комисията по правни въпроси към Висшия съдебен съвет.
3.2. Предлага на пленума на Висшия съдебен съвет на основание чл. 30, ал. 2 , т. 11 от ЗСВ, да ВНЕСЕ в Народното събрание доклада за прилагането на закона и за дейността на Прокуратурата и на разследващите органи през 2015 г.
3.3. Внася предложението за разглеждане в заседание на пленума на Висшия съдебен съвет, насрочено за 26.05.2016 г.

4. ОТНОСНО: Писмо от председателя на Комисията по правни въпроси към 43-то Народно събрание относно законопроект за предотвратяване на корупцията и за отнемане на незаконно придобито имущество, за становище.

КОМИСИЯТА ПО ПРАВНИ ВЪПРОСИ
Р Е Ш И:

4.1. Отлага разглеждането на т.4 до окончателното изготвяне на Закона за изменение и допълнение на Закона за съдебната власт.

5. ОТНОСНО: Доклад от главния секретар на Висшия съдебен съвет относно промени в структурата на администрацията на ВСС.

КОМИСИЯТА ПО ПРАВНИ ВЪПРОСИ
Р Е Ш И:

5.1. Приема предложенията на главния секретар на Висшия съдебен съвет за:
- Създаване на нова дирекция „Управление на собствеността“ в администрацията на ВСС;
- Две самостоятелни длъжности секретари на колегии, които да са административни секретари към дирекция „Организационно административна дейност“, отдел „Подготовка и изпълнение на решенията на ВСС“ с изисквания и възнаграждения по действащия класификатор.
- Създаването на звено „Финансови контрольори“ и увеличаване на числеността с една длъжност „главен експерт финансов – контрольор“, а втората длъжност „главен експерт финансов – контрольор“ да премине от дирекция „Финанси и бюджет“ към новосъздаденото звено.
Предлага да се внесат съответните изменения в Проекта на правилника за организацията на дейността на Висшия съдебен съвет и неговата администрация в частта за Администрацията на ВСС.
5.2. Отлага разглеждането на доклада в останалата му част за следващо заседание на комисията.

6. ОТНОСНО: Упълномощаване на процесуални представители от Съдийската колегия на Висшия съдебен съвет

КОМИСИЯТА ПО ПРАВНИ ВЪПРОСИ
Р Е Ш И:

6.1. Предлага на Съдийската колегия на Висшия съдебен съвет да УПЪЛНОМОЩИ председателстващия съдийската колегия на Висшия съдебен съвет за упълномощаване на процесуалните представители от администрацията на Висшия съдебен съвет с право да представляват съдийската колегия на Висшия съдебен съвет пред органите на съдебната власт и органите на изпълнителната власт.
6.2. Внася предложението за разглеждане в заседание на Съдийската колегия на Висшия съдебен съвет.

7. ОТНОСНО: Упълномощаване на процесуални представители от Прокурорската колегия на Висшия съдебен съвет

КОМИСИЯТА ПО ПРАВНИ ВЪПРОСИ
Р Е Ш И:

7.1. Предлага на Прокурорската колегия на Висшия съдебен съвет да УПЪЛНОМОЩИ председателстващия прокурорската колегия на Висшия съдебен съвет за упълномощаване на процесуалните представители от администрацията на Висшия съдебен съвет с право да представляват прокурорската колегия на Висшия съдебен съвет пред органите на съдебната власт и органите на изпълнителната власт.
7.2. Внася предложението за разглеждане в заседание на Прокурорската колегия на Висшия съдебен съвет.

ПРЕДСЕДАТЕЛ
НА КОМИСИЯТА:		     /П/
                          ЮЛИАНА КОЛЕВА